Se deschide primul centru de vaccinare drive thru din Sectorul 6. Programul de funcționare.
Primul centru de vaccinare de tip drive thru din Sectorul 6 se deschide joi, la ora 14.00, în parcarea Metro Militari. Acesta este cel de al doilea centru din București în care se face vaccinarea din mașină.
Primul centru de vaccinare de tipul drive thru din Sectorul 6 se deschide joi, la ora 14.00, în parcarea Metro Militari. Anunțul a fost făcut pe Facebook de primarul Sectorului 6, Ciprian Ciucu."Deschidem primul centru de vaccinare de tip drive thru în Sectorul 6 în parcarea METRO Militari. Este al doilea din Bucureşti! Meritul este al Centrului Medical Dr. Dan Furtună care s-a ocupat de organizare şi al Metro Militari, pentru că a pus terenul la dispozitie“, a spus Ciprian Ciucu.Noul centru de vaccinare va funcționa zilnic în intervalul orar 8.00-20.00."Se deschide azi la ora 14.00 și va funcționa zilnic de la 8.00 la 20.00. Este excelent poziționat, cu acces facil, într-o zonă foarte tranzitată, cu acces dinspre și spre A1! Dacă veniţi la cumpăraturi sau plecați în țară pe A1, luați-vă câteva minute și mergeți să vă vaccinați“, a precizat Ciprian Ciucu.Centrul de vaccinare a fost organizat cu sprijinul Prefecturii, al Jandarmeriei și al STS.